**Otázky k prípravným trhovým konzultáciám určené pre poskytovateľov služieb operatívneho leasingu**

Tento dokument predstavuje zoznam rámcových otázok, ktoré budú kladené účastníkom trhových konzultácií s cieľom získať informácie potrebné k nastaveniu súťaže na operatívny leasing.

Otázky budú kladené postupne, podľa jednotlivých oblastí, dôležitostí a časových možností:

Oblasti diskusie:

**Otázky k cenotvorbe a nákladom**

1. Aké sú hlavné faktory, ktoré ovplyvňujú Vašu cenovú ponuku?
2. Ktoré požiadavky v súťažných podkladoch najviac zvyšujú cenu?
3. Ako veľmi by cena klesla, ak by sme zmenili ročné nájazdy alebo dobu leasingu (napr. z 5 na 4 roky)?
4. Aký vplyv má veľkosť odobratého vozového parku na Vašu cenu?
5. Aký vplyv na cenu má právo odkupu vozidla po skončení doby nájmu?
6. Aký vplyv na účasť v súťaži má fakturačný deň (jednotný fakturačný deň vs. rôzne fakturačné dni v mesiaci)?

**Otázky k vozidlám a ich špecifikáciám**

1. Existujú vozidlá alebo značky, ktoré by ste vedeli ponúknuť za výhodnejších podmienok?
2. Ktoré technické alebo výbavové parametre najviac ovplyvňujú cenu?
3. Aké sú najúspornejšie modely z hľadiska celkových nákladov počas doby leasingu?
4. Do akej miery by zníženie požiadaviek na výbavu ovplyvnilo konečnú cenu?
5. Mohli by sme ušetriť, ak by sme akceptovali väčšiu variabilitu v značkách a modeloch?
6. Ako by sa cena zmenila, ak by sme sa zriekli niektorých prémiových služieb (napr. náhradné vozidlo, prémiový servis)?
7. Vnímate elektromobily/hybridy ako bežné vozidlá alebo si na tieto vozidlá uplatňujete rizikové prirážky?

**Otázky k servisným a poistným nákladom**

1. Aký podiel na cene má poistenie a ako by sa dalo optimalizovať?
2. Existujú lacnejšie alternatívy k poisteniu, ktoré by ste odporúčali?
3. Aké sú možnosti flexibilnejších servisných balíčkov?
4. Ako veľmi by znížilo cenu, ak by sme si vybrané servisné úkony riešili sami alebo cez nášho partnera?
5. Ako by sa cena leasingu zmenila, ak by sme mali vyššiu spoluúčasť na poistných udalostiach?

**Otázky k prevádzke a správe vozidiel**

1. Existujú možnosti zníženia nákladov v prípade, že by sme nastavili obmedzenie ročného nájazdu kilometrov?
2. Aký vplyv má spôsob vrátenia vozidiel na cenu? Vedeli by sme ušetriť pri menej prísnych podmienkach na stav vozidiel pri vrátení?
3. Ak by sme akceptovali vyššiu fluktuáciu vozidiel (napr. zánovné vozidlá, krátkodobé prenájmy), aký by to malo dopad na cenu?
4. Sú nejaké skryté alebo dodatočné poplatky, ktorým by sme sa mohli vyhnúť úpravou podmienok?
5. Aké iné úsporné opatrenia by ste odporučili na základe vašich skúseností s podobnými zákazkami?

**Otázky ku kvalifikácií relevantných dodávateľov:**

1. Disponujete certifikáciou systému manažérstva kvality ISO 9001 a/alebo systému environmentálneho manažérstva ISO 14001? Aký prínos vidíte v implementovaní týchto noriem?